FI Euroopan unionin virallinen lehti C 332/4

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu muutoshakemuksen julkaiseminen

(2006/C 332/04)

Tämä julkaiseminen antaa oikeuden vastustaa muutoshakemusta neuvoston asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklassa ja 17 artiklan 2 kohdassa tarkoitettu muutoshakemus

”SIERRA MAGINA”

EY nro: ES/PDO/105/0054

SAN ( X ) SMM ( )

Haettu muutos/haetut muutokset:

Eritelmän kohta/kohdat:

Tuotteen nimi Tuotteen kuvaus X Maantieteellinen alue Alkuperätodisteet Valmistusmenetelmä Yhteys maantieteelliseen alkuperään Merkinnät Kansalliset vaatimukset

Muutos/muutokset:

Maantieteellinen alue

Sisällytetään alueeseen La Guardia de Jaénin kunta, koska tuotanto sen alueella on samanlaista kuin Sierra Mágina -alkuperänimityksen muillakin maantieteellisillä alueilla, olipa kyse fyysisistä ominaisuuksista, viljeltävistä lajikkeista, viljelymenetelmistä ja -käytänteistä, viljelmän puutiheydestä, tuotetun öljyn kemiallisista ja aistinvaraisista ominaisuuksista taikka valmistus- ja pakkausmenetelmien samankaltaisuuksista.

Lisätään kappaleen ”Tuotanto ’kohtaan’ Sierra Mágina -alkuperänimityksellä suojattujen oliiviöljyjen tuotantoalue muodostuu viljelyalueista seuraavissa kunnissa: Albánchez de Úbeda, Bédmar-Garcíez, Bélmez de la Moraleda, Cabra del Santo Cristo, Cambil, Huelma, Solera, Jimena, Jódar, Torres, Mancha Real, Campillo de Arenas, Pegalajar, Larva ja Cárcheles (Cárchel ja Carchelejo)”, seuraava alue:

”La Guardia de Jaén”.

AJANTASAISTETTU YHTEENVETO

NEUVOSTON ASETUS (EY) N:o 510/2006

”SIERRA MAGINA”

EY nro: ES/PDO/105/0054

SAN ( X ) SMM ( )

Tämä yhteenveto on laadittu ainoastaan tiedotustarkoituksiin. Hakemuksen täydelliset tiedot löytyvät eritelmästä, joka on saatavissa kohdassa 1 ilmoitetuilta kansallisilta viranomaisilta ja Euroopan komissiolta (1).

1. Jäsenvaltion toimivaltainen viranomainen:

Nimi: Subdirección General de Calidad y Promoción Agroalimentaria. Dirección General de Industria Agroalimentaria y Alimentación. Secretaría General de Agricultura y Alimentación. Ministerio de Agricultura, Pesca y Alimentación Osoite: Infanta Isabel 1o E-20871 Madrid Puhelin: (34) 913 47 53 94 Faksi: (34) 913 47 54 10 Sähköposti: sgcaproagro@mapya.es

2. Hakijaryhmittymä:

Nimi: Consejo Regulador de la Denominación de Origen «Sierra de Mágina». Osoite: Ctra. Mancha Real-Cazorla, s/n E-23537 Bedmar (Jaén) Puhelin: (34) 953 77 20 90 Faksi: (34) 953 77 22 72 Sähköposti: D.O.sierra-magina@swin.net Kokoonpano: tuottaja/jalostaja ( X ) muu ( )

3. Tuotelaji:

Luokka1.5 — Rasvat (voi, margariini, oliiviöljy jne.)

4. Eritelmä (yhteenveto 4 artiklan 2 kohdan edellytyksistä)

4.1 Nimi: ”Sierra Mágina”

4.2 Kuvaus: Ekstra-neitsytoliiviöljy, joka on valmistettu oliivipuun (Olea Europea L) oliiveista, jotka kuuluvat Picual- ja Manzanillo de Jaén -lajikkeisiin.

Suojatuista lajikkeista tärkein on Picual-lajike.

Öljyn ominaisuudet ovat: enimmäishappopitoisuus 0,5 prosenttia, peroksidiarvo enintään 18, K270 enintään 0,20 ja kosteus- ja epäpuhtausarvo enintään 0,1 prosenttia.

Öljyt ovat erittäin tasalaatuisia, hedelmäisiä ja hieman kitkeriä. Niiden väri vaihtelee syvän vihreästä kullankeltaiseen riippuen oliivien korjuuhetkestä ja oliivitarhan sijainnista alueen sisällä.

Picual-lajikkeen oliivien osuus suojattujen öljyjen valmistuksessa on vähintään 90 prosenttia.

4.3 Maantieteellinen alue: Alueen sijainti ja rajat: Viljelyaluetta ympäröi luonnonpuisto, jonka mukaan alkuperänimitys on annettu. Alue sijaitsee keskellä Jaénin maakunnan eteläosaa ja käsittää 16 kuntaa. Oliivitarhojen pinta-ala on 64 009 hehtaaria eli 84 prosenttia viljelykäytössä olevasta maasta.

Alueen kunnat: Alueeseen kuuluvat seuraavat Jaénin maakunnan kunnat: Albánchez de Úbeda, Bedmar-Garcíez, Bélmez de la Moraleda, Cabra del Santo Cristo, Cambil, Campillo de Arenas, Cárcheles (Cárchel ja Carchelejo), Huelma, Jimena, Jódar, La Guardia de Jaén, Larva, Mancha Real, Pegalajar, Solera ja Torres.

4.4 Alkuperätodisteet: Öljypuristamoon tuotavat oliivit ovat hyväksyttyjä lajikkeita, ja ne ovat peräisin neuvoston rekisteröimistä oliivitarhoista. Öljy uutetaan rekisteröidyissä öljypuristamoissa, jotka sijaitsevat viljelyalueella ja ovat neuvoston tarkastajien valvonnassa. Öljy varastoidaan öljypuristamoihin tai rekisteröityihin pakkaamoihin. Valmis öljy testataan kemiallis-fysikaalisissa ja aistinvaraisissa kokeissa, ja ainoastaan ne öljyerät, jotka läpäisevät kaikki tarkastusprosessin vaiheet, pullotetaan ja lähetetään myyntiin. Öljylle annetaan alkuperänimitys, ja sääntelyneuvosto myöntää sille numeroidun vastaetiketin.

4.5 Valmistusmenetelmä: Hyväksyttyihin lajikkeisiin kuuluvat ja rekisteröidyissä oliivitarhoissa viljellyt oliivit kerätään niiden kypsyttyä erittäin huolellisesti ja erottaen toisistaan puusta poimitut ja maahan pudonneet hedelmät. Oliivit kuljetetaan öljypuristamoihin niin, etteivät ne vaurioidu kuljetuksen aikana. Oliivit puhdistetaan ja pestään lehtien, hedelmän kantojen, mullan ja muiden epäpuhtauksien poistamiseksi. Tämän jälkeen oliivit murskataan, jotta niistä voitaisiin alkaa uuttaa öljyä. Prosessi suoritetaan loppuun alle 48 tunnissa. Öljyn valmistukseen käytetään asianmukaisia menetelmiä, jotka sääntelyneuvosto on hyväksynyt ja joiden käyttöä se valvoo. Valmis öljy jätetään dekantoitumaan. Kun laadukas öljy on saatu erotettua, se tutkitaan ja luokitellaan. Ainoastaan ekstra-neitsytoliiviöljy suojataan alkuperänimityksellä.

4.6 Yhteys maantieteelliseen alkuperään: Sierra Mágina on laaja yhtenäinen vuoristoalue, joka sijaitsee suoraan koillisesta lounaaseen olevalla tasangolla. Alue ei ole kovin pitkä, ja sen ympärillä on pienempiä vuoria. Oliivitarhat sijaitsevat tasaisemmilla alueilla, jotka ympäröivät korkeimmillaan 850 metrin korkuista yhtenäistä vuoristoaluetta. Vuoristoalue näyttääkin oliivipuiden ympäröimältä saarelta. Alueen maalajeina ovat yleensä litosol, regosol, kalkkimaa, kambrisol ja kromipitoinen luvisol. Ilmastotyyppi on joko subtrooppinen tai leuto Välimeren ilmasto, jossa vuoden keskilämpötila on 13–17 celsiusastetta ja vuosittainen sademäärä keskimäärin 400–800 mm. Perinteiset viljelymenetelmät, muokkaus, oksiminen, tuholaisten ja kasvitautien valvonta mahdollistavat oliivipuille asianmukaisen kasvuympäristön niin, että ne tuottavat terveitä hedelmiä, joista saadaan laadukasta öljyä, jonka ominaisuudet ovat tiiviisti sidoksissa maantieteelliseen ympäristöön.

4.7 Valvontaelin:

Nimi: Consejo Regulador de la Denominación de Origen «Sierra de Mágina». Osoite: Ctra. Mancha Real-Cazorla, s/n E-23537 Bedmar Puhelin: (34) 953 77 20 90 Faksi: (34) 953 77 22 72 Sähköposti: D.O.sierra-magina@swin.net

Valvontaelin on standardin 45-011 mukainen.

4.8 Merkinnät: Pakkauksissa on oltava merkintä ”Sierra Mágina”. Sääntelyneuvosto hyväksyy etiketit sekä numeroi ja myöntää vastaetiketit.

4.9 Kansalliset vaatimukset:

— Joulukuun 2. päivänä 1970 annettu laki nro 25/1970 ”Estatuto de la Viña, del Vino y de los Alcoholes”.

— Helmikuun 25. päivänä 1997 annettu määräys, jossa hyväksytään alkuperänimitys ”Sierra Mágina”.

(1) Euroopan komissio, Maatalouden ja maaseudun kehittämien pääosasto, Maataloustuotteiden laatupolitiikan yksikkö, B-1049 Bryssel.